রংপুরে ট্রাকের চালক ও মালিককে গলা কেটে হত্যা করেছে দুর্বৃত্তরা। বৃহস্পতিবার সকালে মাহিগঞ্জ তাজহাট এলাকায় একটি ট্রাক থেকে তাদের গলা কাটা ও হাত-পা বাঁধা লাশ উদ্ধার করে রংপুর মেডিকেল কলেজ হাসপাতাল মর্গে পাঠিয়েছে পুলিশ। নিহত দুজনের নাম ট্রাকমালিক কোরাইশ খান ও চালক রমজান। তাদের বাড়ি পাবনার বাঘাবাড়ি এলাকায়। পুলিশ ধারণা করছে দুর্বৃত্তরা তাদেরকে হত্যা করেছে। পুলিশ বলছে, তাজহাট ভিআইপি শাহাদত হিমাগারের সামনে দাঁড়ানো একটি ট্রাকের মধ্যে দুটি লাশ দেখতে পেয়ে লোকজন পুলিশে খবর দেয়। পরে পুলিশ গিয়ে হাত-পা বাঁধা অবস্থায় দুটি লাশ উদ্ধার করে। প্রাথমিকভাবে লাশ দুটি চালক ও মালিকর বলেই জানাগেছে।